CELEX: 32017R1267
Language: lv
Date: 2017-07-11 00:00:00
Title: Komisijas Īstenošanas regula (ES) 2017/1267 (2017. gada 11. jūlijs) par atsevišķu preču klasifikāciju kombinētajā nomenklatūrā

14.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 183/3
            
         KOMISIJAS ĪSTENOŠANAS REGULA (ES) 2017/1267
   (2017. gada 11. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:
   
               (1)
            
            
               Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 11. jūlijā
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ģenerāldirektorāta
         
         
            ģenerāldirektors
         
         Stephen QUEST
      
   
   
      (1)  OV L 269, 10.10.2013., 1. lpp.
   
   
      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums ir smalks, balts pulveris, kam nav smaržas un kas sastāv no mikrolodītēm (daļiņu izmērs < 10 μm) ar blīvumu aptuveni 2,1–2,5 g/cm3.
                  Mikrolodītes sastāv no nefelīna vai nefelīna sienīta, kas ir karsēts, lai piešķirtu materiālam izteiktāku elipses formu un noapaļotu nelīdzenās malas. Šādi apstrādāts, nefelīns vai nefelīna sienīts veido stiklveida virsmu. Nefelīns un nefelīna sienīts ir nātrija kālija alumosilikāti.
                  Izstrādājumu izmanto par piedevu krāsām, pārklājumiem un plēvēm, lai mazinātu gaistošu organisku savienojumu līmeni, palielinātu pildvielas blīvumu, uzlabotu cietību un palielinātu izturību pret pulēšanu, skrāpējumiem un nodilumu.
               
               
                  2842 10 00 
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 2842  un 2842 10 00  formulējumu.
                  Klasifikācija pozīcijā 2529  nav iespējama, jo nefelīna vai nefelīna sienīta stiklveida virsma liecina par to, ka karsēšanas procesā ir mainīta kristāliskā struktūra (sk. arī 25. nodaļas 1. piezīmi un Harmonizētās sistēmas skaidrojumu par 25. nodaļu Vispārīgo skaidrojumu otro daļu).
                  Klasifikācija pozīcijā 2621  nav iespējama, jo izstrādājums nav ne izdedži, ne pelni, ne atliekas, kas rodas, sadedzinot sadzīves atkritumus.
                  Klasifikācija pozīcijā 3816  nav iespējama, jo nav pievienotas saistvielas (sk. arī Harmonizētās sistēmas skaidrojumu par pozīciju 3816  pirmo daļu).
                  Klasifikācija pozīcijā 3824  nav iespējama, jo ir jādod priekšroka pozīcijai ar konkrētāku aprakstu, nevis pozīcijām ar vispārīgāku aprakstu.
                  Klasifikācija pozīcijā 6806  nav iespējama, jo izstrādājums nav uzpūsts minerālu materiāls.
                  Klasifikācija pozīcijā 6815  nav iespējama, jo izstrādājums nav gatavs vai pusgatavs “minerālvielu izstrādājums”, bet gan palīgmateriāls, ko izmanto izstrādājumu ražošanā.
                  Tāpēc izstrādājums ir klasificējams ar KN kodu 2842 10 00  pie dubultajiem vai kompleksajiem silikātiem, ieskaitot alumosilikātus ar noteiktu vai nenoteiktu ķīmisko sastāvu.